
Német vitorlások az Albert-csatorna felett - avagy a Fallschirmjagerek támadása a belga erődrendszer mentén

REZÜMÉ 
Dolgozatom témája Hitler elit alakulata által kivitelezett meglepetésszerű rajtaütés, amelyet a német ejtőernyősök 1940. május 10-én hajtottak végre az Albert csatornán fekvő három híd megszerzéséért, illetve a belgák által bevehetetlennek tartott erőd – Eben Emael – bevételéért.
Munkám során megvizsgálom a német ejtőernyős alakulatok létrejöttének körülményeit, a rajtaütést végrehajtó alegység felkészítését, kiképzését. Ezen kívül elemzem a belga védelmi rendszert és részletesen bemutatom magát az erődöt, illetve magát a művelet végrehajtását egészen az ejtőernyősök kivonásáig. Dolgozatom végén a történeti áttekintés alapján a német siker okára keresem a választ, amelyet az utókor egy kissé túlmisztifikált. Ezek alapján egy sikeres légideszant művelet összetevőit fogalmazom meg XXI. század harci körülményeit figyelembe véve, illetve a jelenlegi háborúkra vonatkozólag a légi szállítású képességekkel rendelkező könnyűlövészek jelentőségére hívom fel a figyelmet.
Dolgozatom témájául azért ezt a műveletet választottam, mivel ezzel a témával a magyar hadtörténetírás ilyen részletességgel nem foglalkozott. Kutatásaim során csak német vagy angol forrásokra akadtam és erre is támaszkodhattam.
Ezen kívül úgy gondolom, hogy ez a művelet kiváló példaként szolgálhat a leendő katonai vezetői szakaszparancsnokok számára, mivel elemzésem során nem hadseregek, hadtestek esetleg hadosztályok műveleteit vagy mozgásait elemzem, hanem a Koch rohamcsoportot alkotó századok, legfőképpen szakaszok, illetve rajok tevékenységére fokuszálok.
 



